**ELŐZETES HATÁSVIZSGÁLAT**

**az egyes önkormányzati rendeleteknek a Közterület-felügyelet átnevezésével összefüggő módosításáról szóló önkormányzati rendelethez**

**1. Társadalmi hatások**

A rendelet technikai jellegű, egy korábban elhatározott döntéshez szükséges elnevezésbeli módosításokat tartalmazza, így önmagában társadalmi hatása nincsen.

**2. Gazdasági, költségvetési hatások**

A rendeletnek gazdasági, költségvetési hatásai nincsenek.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet a szervezeti egység megnevezésének korábban elhatározott megváltozásához igazodik, így az adminisztratív terheket önmagában nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 2025. április 1. napjától hatályba lépő módosítása alapján Szombathely Megyei Jogú Város Polgármesteri Hivatala Hatósági Osztályhoz tartozó belső szervezeti egysége, a Közterület-felügyelet elnevezése – sokoldalú, rendészeti, ellenőrzési, vagyonvédelmi és biztosítási jellegű tevékenységére és komplex feladatellátására tekintettel – „Városrendészet” elnevezésre változik. Emiatt szükségessé vált a helyi jogrendszerben az elnevezés megváltozásának átvezetése, figyelemmel arra, hogy a Városrendészet alapvetően a továbbiakban is közterület-felügyeleti feladatokat lát el.

A jogalkotás elmaradása esetén a már nem létező „Közterület-felügyelet” megnevezés maradna hatályban az önkormányzati rendeletekben.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**